Илһам Шакировның баянчысы, администраторы Рафинат Сәлахов турында: 70 яшенә җитеп мәртәбәле исеме юк...

	Өлкән, урта буын Рафинат Сәлаховны Илһам Шакировның баянчысы буларак белә. Музыка юнәлешендә белем алучы балалар, үсмерләр өчен ул — композитор. Минем өчен — курайчы. (Ике кызымны әлеге уен коралында уйнарга өйрәтте. — Р.Р.) Ә Рафинат абый үзен кем дип саный соң? Бүген ниләр белән шөгыльләнә?	 — Рафинат абый, сүзне балачагыгыздан башлыйк: сез зыялы гаиләдә туган. — Әтием Сәлахов Ясәви Сәлах улы 1918 елгы иде. Ул Казанда атаклы гармунчы Фәйзулла Туишевтан гармунда уйнарга өйрәнгән. Туишев патша каршында уйнаган, бик атаклы гармунчы булган. Әти тальянда, хромкада өздереп, чын профессионалларча уйный иде. Шулай да иҗат юлыннан китмәгән, салым инспекторы, инженер вазыйфасын башкарган. Авылда беренче булып велосипед, мотоцикл алган ул. Саба районы Юлбат авылында туган, без дә шунда яшәдек. 
	Руфия РӘХМӘТУЛЛИНА	
Ирек мәйданы

	№ --- | 05.12.2021	


